DEĊIŻJONI TAL-KUNSILL

tat-28 ta' Frar 2011

dwar il-konklużjoni ta' Ftehim ta' Sħubija Volontarja bejn l-Unjoni Ewropea u r-Repubblika tal-Kongo dwar l-infurzar tar-Regolamenti tal-Forestrija, il-Governanza u l-Kummerċ tal-Injam u tal-Prodotti Derivati lejn l-Unjoni Ewropea (FLEGT)

(2011/202/UE)

IL-KUNSILL TAL-UNJONI EWROPEA,

Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(3) u l-ewwel subparagrafu tal-Artikolu 207(4), flimkien mal-Artikolu 218(6)(a)(v) u (7) tiegħu,

Wara li kkunsidra l-proposta tal-Kummissjoni Ewropea,

Wara li kkunsidra l-kunsens tal-Parlament Ewropew,

Billi:

ADOTTA DIN ID-DEĊIŻJONI:

Artikolu 1

Il-Ftehim bejn il-Komunità Ewropea u r-Repubblika tal-Kongo dwar l-infurzar tar-regolamenti tal-forestrija, il-governanza u l-kummerċ tal-injam u tal-prodotti derivati lejn l-Unjoni Ewropea (FLEGT) huwa b'dan approvat f'isem l-Unjoni.

It-test tal-Ftehim huwa mehmuż ma' din id-Deċiżjoni.

Artikolu 2

Il-President tal-Kunsill huwa awtorizzat sabiex jaħtar il-persuna li jkollha s-setgħa f'isem l-Unjoni Ewropea li tagħmel in-notifika prevista fl-Artikolu 28 tal-Ftehim, sabiex dan jorbot lill-Unjoni.

Artikolu 3

L-Unjoni Ewropea għandha tiġi rrappreżentata minn rappreżentanti tal-Kummissjoni fil-Kumitat Konġunt ta' Implimentazzjoni tal-Ftehim stabbilit skont l-Artikolu 19 tal-Ftehim.

L-Istati Membri jistgħu jipparteċipaw fil-laqgħat tal-Kumitat Konġunt ta' Implimentazzjoni tal-Ftehim bħala membri tad-delegazzjoni tal-Unjoni.

Artikolu 4

Għall-finijiet tal-emendament tal-Annessi tal-Ftehim abbażi tal-Artikolu 26 tiegħu, il-Kummissjoni hija awtorizzata, skont il-proċedura stabbilita fl-Artikolu 11(3) tar-Regolament tal-Kunsill (KE) Nru 2173/2005 ta' l-20 ta' Diċembru 2005 dwar l-istabbiliment ta' skema ta' liċenzjar FLEGT għall-importazzjoni ta' injam fil-Komunità Ewropea (4), biex tapprova tali emendament f'isem l-Unjoni.

Artikolu 5

Din id-Deċiżjoni għandha tidħol fis-seħħ fil-jum tal-adozzjoni tagħha.

(1) ĠU C 268, 7.11.2003, p. 1.

(2) ĠU C 157E, 6.7.2006, p. 482.

(3) ĠU L 271, 15.10.2010, p 1.

(4) ĠU L 347, 30.12.2005, p. 1.

FTEHIM TA’ SĦUBIJA VOLONTARJA

bejn l-Unjoni Ewropea u r-Repubblika tal-Kongo dwar l-applikazzjoni tar-Regolamenti tal-Forestrija, il-Governanza u l-Kummerċ tal-Injam u tal-Prodotti Derivati lejn l-Unjoni Ewropea (FLEGT)

L-UNJONI EWROPEA, minn hawn ’il quddiem imsejħa “l-Unjoni”,

u

IR-REPUBBLIKA TAL-KONGO, iktar ’il quddiem imsejħa “l-Kongo”,

iktar ’il quddiem flimkien imsejħin “il-partijiet”,

WARA LI KKUNSIDRAW ir-relazzjonijiet mill-qrib ta’ kooperazzjoni bejn l-Unjoni Ewropea u l-Kongo, b’mod partikolari fil-qafas tal-Ftehim ta’ Sħubija bejn il-membri tal-grupp tal-Istati tal-Afrika, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha. min-naħa l-oħra, iffirmat f’Cotonou fit-23 ta’ Ġunju 2000 (1), li ġie rivedut fil-Lussemburgu fil-25 ta’ Ġunju 2005, minn hawn ’il quddiem imsejjaħ “il-Ftehim ta’ Cotonou”;

FILWAQT LI KKUNSIDRAW li l-Komunikazzjoni tal-Kummissjoni lill-Kunsill u lill-Parlament Ewropew dwar pjan ta’ azzjoni tal-Unjoni Ewropea għall-applikazzjoni tar-regolamenti tal-forestrija, il-governanza u l-kummerċ (FLEGT) (2) hija l-ewwel pass biex jiġi miġġieled b’mod urġenti l-użu illegali tal-foresti u l-kummerċ assoċjat miegħu;

FILWAQT LI JIRREFERU għad-Dikjarazzjoni Ministerjali ta’ Yaoundé tas-16 ta’ Ottubru 2003 dwar l-applikazzjoni tar-regolamenti tal-forestrija u l-governanza fl-Afrika;

FILWAQT LI HUMA KONXJI mill-importanza tal-prinċipji ta’ ġestjoni sostenibbli tal-foresti stabbiliti fil-Ftehim dwar id-diversità bijoloġika, iffirmata f’Ġunju 1992 f’Rio de Janeiro u fid-Dikjarazzjoni ta’ Rio de Janeiro tal-1992, u b’mod partikolari tal-Prinċipju 10 dwar l-importanza tal-ħolqien ta’ kuxjenza fost il-pubbliku u tal-parteċipazzjoni tiegħu fid-dibattiti dwar l-ambjent u tal-Prinċipju 22 dwar ir-rwol vitali tal-popolazzjonijiet u l-komunitajiet indiġeni u kollettivitajiet lokali oħra fil-ġestjoni tal-ambjent u l-iżvilupp, u tad-Dikjarazzjoni tan-Nazzjonijiet Uniti dwar id-drittijiet tal-popli indiġeni tat-13 ta’ Settembru 2007;

FILWAQT LI JIRREFERU għall-Ftehim dwar il-Kummerċ Internazzjonali fl-Ispeċi fil-Periklu ta’ Fawna u Flora Selvaġġi (CITES) u b’mod partikolari l-ħtieġa li l-permessi ta’ esportazzjoni CITES maħruġa mill-partijiet għall-eżemplari tal-ispeċi tal-Annessi I, II jew III jinħarġu biss b’ċerti kundizzjonijiet, b’mod partikolari li dawk l-eżemplari ma jkunux ġew akkwistati bi ksur tal-liġijiet ta’ dak l-Istat dwar il-protezzjoni tal-fawna u tal-flora;

FILWAQT LI KKUNSIDRAW l-importanza mogħtija mill-partijiet lill-objettivi ta’ żvilupp stabbiliti fuq livell internazzjonali u lill-Għanijiet ta’ Żvilupp tal-Millennju tan-Nazzjonijiet Uniti;

FILWAQT LI KKUNSIDRAW l-importanza mogħtija mill-partijiet lill-prinċipji u lir-regoli li jirregolaw is-sistemi tal-kummerċ multilaterali, b’mod partikolari d-drittijiet u l-obbligi tal-GATT tal-1994 u tal-ftehimiet multilaterali l-oħra li jistabbilixxu l-Organizzazzjoni Dinjija tal-Kummerċ (WTO), u lill-ħtieġa li jiġu applikati b’mod trasparenti u mhux diskriminatorju;

FILWAQT LI JIRREFERU għar-Regolament tal-Kunsill (KE) Nru 2173/2005 tal- 20 ta’ Diċembru 2005 dwar l-istabbiliment ta’ skema ta’ liċenzjar FLEGT għall-importazzjoni ta’ injam fil-Komunità Ewropea (3);

FILWAQT LI KKUNSIDRAW li s-sistema Kongoliża għall-verifika tal-legalità tal-injam u tal-prodotti derivati tapplika għall-esportazzjonijiet kollha, u mhux biss għal dawk li huma destinati għall-Unjoni;

FILWAQT LI KKUNSIDRAW ir-rieda tal-Kongo biex jaħdem għall-ġestjoni sostenibbli tar-riżorsi tal-foresta b’mod konformi mal-Ftehimiet u mat-Trattati internazzjonali, b’mod partikolari it-Trattat tal-5 ta’ Frar 2005 dwar il-konservazzjoni u l-ġestjoni sostenibbli tal-ekosistemi tal-foresti li jistabbilixxi l-Kummissjoni tal-forestrija tal-Afrika Ċentrali, mad-dispożizzjonijiet konstituzzjonali tal-20 ta’ Jannar 2002 u mal-liġi 16-2000 tal-20 ta’ Novembru 2000 dwar il-kodiċi tal-forestrija,

FTIEHMU KIF ĠEJ:

Artikolu 1

Għan

L-għan ta’ dan il-Ftehim, b’konformità mal-impenn komuni tal-partijiet li jiġġestixxu b’mod sostenibbli t-tipi kollha ta’ foresti, huwa li jipprovdi qafas legali bl-iskop li jiżgura li l-importazzjonijiet kollha fl-Unjoni ta’ injam u prodotti derivati koperti minn dan il-Ftehim li ġejjin mill-Kongo ġew iffabbrikati legalment, u, b’hekk, li jippromwovi l-kummerċ ta’ dan l-injam u prodotti derivati.

Dan il-Ftehim jipprovdi wkoll bażi għad-djalogu u l-kooperazzjoni bejn il-partijiet sabiex jiffaċilita u jippromwovi l-implimentazzjoni sħiħa tiegħu u jsaħħaħ l-applikazzjoni tar-regolamenti tal-forestrija u l-governanza.

Artikolu 2

Definizzjonijiet

Għall-finijiet ta’ dan il-Ftehim, l-espressjonjiet li ġejjin għandhom dawn it-tifsiriet:

Artikolu 3

Sistema ta’ awtorizzazzjoni FLEGT

1. Sistema ta’ awtorizzazzjoni li tikkonċerna l-applikazzjoni tar-regolamenti tal-forestrija, il-governanza u l-kummerċ (iktar ’il quddiem imsejħa “is-sistema ta’ awtorizzazzjoni FLEGT”) hija stabbilita bejn il-partijiet f’dan il-Ftehim. Din is-sistema tistabbilixxi ġabra ta’ proċeduri u ta’ rekwiżiti bil-għan li jiġi vverifikat u ċċertifikat, permezz ta’ awtorizzazzjonijiet FLEGT, li l-injam u l-prodotti derivati mibgħuta lejn l-Unjoni ġew fabbrikati legalment. B’mod konformi mar-Regolament Nru 2173/2005, l-Unjoni għandha taċċetta tali kunsinni mill-Kongo għall-importazzjoni fl-Unjoni Ewropea biss jekk ikunu koperti minn awtorizzazzjonijiet FLEGT.

2. Is-sistema ta’ awtorizzazzjoni FLEGT għandha tapplika għall-injam u għall-prodotti derivati elenkati fl-Anness I.

Artikolu 4

Awtorità għall-ħruġ tal-awtorizzazzjonijiet

1. Il-Kongo għandu jinnomina l-awtorità għall-ħruġ tal-awtorizzazzjonijiet, u għandu jagħti d-dettalji ta’ kuntatt tagħha lill-Kummissjoni Ewropea. Iż-żewġ partijiet għandhom jippubblikaw din l-informazzjoni.

2. L-awtorità għall-ħruġ tal-awtorizzazzjonijiet għandha tivverifika li l-injam u l-prodotti derivati huma fabbrikati legalment b’mod konformi mal-leġislazzjoni identifikata fl-Anness II. Hija toħroġ, skont il-proċeduri speċifikati fl-Anness III, awtorizzazzjonijiet FLEGT li jkopru l-kunsinni ta’ injam u ta’ prodotti derivati li jkunu fabbrikati, akkwistati jew importati legalment fil-Kongo u li għandhom jiġu esportati lejn l-Unjoni kif ukoll, jekk ikun il-każ, id-dokumentazzjoni meħtieġa għall-injam u prodotti derivati li jkunu għaddejjin mit-territorju Kongoliż taħt il-kontroll tal-awtoritajiet doganali tal-Kongo.

3. L-awtorità għall-ħruġ tal-awtorizzazzjonijiet m’għandhiex toħroġ awtorizzazzjonijiet FLEGT għall-injam u l-prodotti derivati li huma magħmula jew jinkludu injam u prodotti derivati importati fil-Kongo minn pajjiż terz, ħlief jekk jintwera li dan l-injam u prodotti derivati, importati skont il-proċeduri speċifikati fl-Anness III, ġew iffabbrikati u esportati b’mod konformi mal-liġijiet tal-pajjiż terz ikkonċernat.

4. L-awtorità għall-ħruġ tal-awtorizzazzjonijiet għandha żżomm u tippubblika l-proċeduri tagħha għall-ħruġ tal-awtorizzazzjonijiet FLEGT. Hija għandha żżomm ukoll ir-reġistrazzjonijiet tal-kunsinni kollha koperti minn awtorizzazzjonijiet FLEGT u, b’ħarsien tal-leġislazzjoni nazzjonali dwar il-protezzjoni tad-data, tikkomunika dawn ir-reġistrazzjonijiet għall-finijiet ta’ verifika indipendenti, filwaqt li żżomm il-kunfidenzjalità tal-informazzjoni relatata mal-proprjetà industrijali tal-esportaturi.

Artikolu 5

Awtoritajiet kompetenti tal-Unjoni

1. Il-Kummissjoni Ewropea għandha tikkomunika lill-Kongo d-dettalji ta’ kuntatt tal-awtoritajiet kompetenti nnominati mill-Istati Membri tal-Unjoni.

2. L-awtoritajiet kompetenti għandhom jivverifikaw li kull kunsinna jkollha awtorizzazzjoni FLEGT valida qabel ma tiġi rilaxxata għal ċirkolazzjoni libera fl-Unjoni. Dan ir-rilaxx għal ċirkolazzjoni libera jista’ jiġi sospiż u l-kunsinna tista’ tiġi miżmuma f’każ ta’ dubju dwar il-validità tal-awtorizzazzjoni FLEGT. Il-proċeduri li jirregolaw ir-rilaxx għal ċirkolazzjoni libera fl-Unjoni tal-kunsinni li huma koperti minn awtorizzazzjoni FLEGT huma deskritti fl-Anness IV.

3. L-awtoritajiet kompetenti għandhom iżommu aġġornata u jippubblikaw kull sena lista tal-awtorizzazzjonijiet FLEGT irċevuti.

4. B’mod konformi mal-leġislazzjoni nazzjonali dwar il-protezzjoni tad-data, l-awtoritajiet kompetenti għandhom jagħtu lill-persuni u lill-organizzazzjonijiet nominati mill-Kongo bħala awditur indipendenti, l-aċċess għad-dokumenti u għad-data rilevanti.

5. L-awtoritajiet kompetenti tal-Unjoni għandhom jastjenu milli jagħmlu l-azzjonijiet deskritti fl-Artikolu 5(2) għal dak li jikkonċerna l-injam u prodotti derivati li ġejjin mill-ispeċi elenkati fl-Appendiċi tal-Ftehim dwar il-Kummerċ Internazzjonali fl-Ispeċi fil-Periklu ta’ Fawna u Flora Selvaġġi (CITES) minħabba li dawn il-prodotti huma koperti mid-dispożizzjonijiet rigward il-verifika preskritti mir-Regolament tal-Kunsill (KE) Nru 338/97 tad-9 ta’ Diċembru 1996 dwar il-protezzjoni ta’ speċi ta’ fawna u flora selvaġġi billi jkun regolat il-kummerċ fihom (6). Is-sistema ta’ awtorizzazzjoni FLEGT madankollu tipprovdi garanzija li dawk il-prodotti ttieħdu b’mod legali.

Artikolu 6

Awtorizzazzjonijiet FLEGT

1. L-awtorizzazzjonijiet FLEGT għandhom jinħarġu mill-Awtorità għall-ħruġ tal-awtorizzazzjonijiet bħala mezz biex jiċċertifikaw li l-injam u l-prodotti derivati huma fabbrikati legalment.

2. L-awtorizzazzjonijiet FLEGT għandhom isiru fuq formola bil-Franċiż.

3. Il-partijiet jistgħu, bi ftehim komuni, jistabbilixxu sistema elettronika għall-ħruġ, it-trasmissjoni u r-riċezzjoni tal-awtorizzazzjonijiet FLEGT.

4. Il-proċedura ta’ ħruġ tal-awtorizzazzjonijiet FLEGT kif ukoll l-ispeċifikazzjonijiet tekniċi huma deskritti fl-Anness V.

Artikolu 7

Tabelli ta’ legalità

Għall-finijiet ta’ dan il-Ftehim, dokumentazzjoni li tinkludi l-kriterji u l-indikaturi li jservu bħala prova ta’ konformità mar-regolamentazzjoni, imsejħa tabelli ta’ legalità, tinsab fl-Anness II.

Artikolu 8

Verifika tal-legalità tal-injam

1. Il-Kongo għandu jistabbilixxi sistema biex jivverifika li l-injam u l-prodotti derivati li għandhom jiġu kkunsinnati huma fabbrikati legalment u li l-kunsinni vverifikati bħala tali biss huma esportati lejn l-Unjoni. Is-sistema ta’ verifika għandha tinkludi kontrolli tal-konformità sabiex tipprovdi garanzija li l-injam u l-prodotti derivati li għandhom jiġu esportati lejn l-Unjoni huma fabbrikati legalment u li l-awtorizzazzjonijiet FLEGT ma jinħarġux għal kunsinni ta’ injam u ta’ prodotti derivati li ma ġewx fabbrikati legalment, jew li l-oriġini tagħhom ma tkunx magħrufa. Is-sistema tinkludi wkoll proċeduri bil-għan li jiżguraw li l-injam ta’ oriġini illegali jew mhux magħruf ma jidħolx fil-katina tal-provvista.

2. Is-sistema li sservi biex tivverifika li l-kunsinni tal-injam u ta’ prodotti derivati huma fabbrikati legalment hija deskritta fl-Anness III.

Artikolu 9

Applikazzjoni tas-sistema ta’ verifika tal-legalità tal-injam u prodotti derivati kollha fabbrikati fil-Kongo

Il-Kongo għandu juża s-sistema ta’ verifika tal-legalità tal-injam u tal-prodotti derivati għall-injam u prodotti derivati kollha jkun xi jkun is-suq tad-destinazzjoni.

Artikolu 10

Konsultazzjonijiet dwar il-validità tal-awtorizzazzjonijiet

1. F’każ ta’ dubju dwar il-validità ta’ awtorizzazzjoni, l-awtorità kompetenti kkonċernata tista’ titlob informazzjoni addizzjonali mill-Awtorità għall-ħruġ tal-awtorizzazzjonijiet. Jekk l-Awtorità għall-ħruġ tal-awtorizzazzjonijiet ma tweġibx fi żmien wieħed u għoxrin jum kalendarju, l-awtorità kompetenti għandha taġixxi b’mod konformi mal-leġislazzjoni nazzjonali fis-seħħ u m’għandhiex taċċetta l-awtorizzazzjoni. Jekk mill-informazzjoni addizzjonali jirriżulta li l-entrati li jidhru fuq l-awtorizzazzjoni ma jikkorrispondux mal-kunsinna, l-awtorità kompetenti għandha taġixxi b’mod konformi mal-leġislazzjoni nazzjonali fis-seħħ u m’għandhiex taċċetta l-awtorizzazzjoni.

2. F’każ li jkun hemm nuqqas ta’ ftehim jew diffikultajiet persistenti fil-konsultazzjonijiet dwar l-awtorizzazzjonijiet FLEGT, il-każ jista’ jiġi ppreżentat lill-kumitat konġunt għall-implimentazzjoni tal-Ftehim.

Artikolu 11

Awditur indipendenti

1. Il-partijiet għandhom jiftiehmu dwar il-ħtieġa li jimpjegaw awditur indipendenti għal perijodi ta’ żmien miftiehma biex jiżguraw il-prestazzjoni u l-effikaċja tas-sistema tal-awtorizzazzjonijiet FLEGT kif elaborata fl-Anness VI.

2. L-awditur indipendenti għandu jikkomunika l-osservazzjonijiet tiegħu lill-partijiet permezz ta’ rapporti, skont il-proċedura deskritta fl-Anness VI.

3. Il-partijiet għandhom jiffaċilitaw ix-xogħol tal-awditur indipendenti, b’mod partikolari billi jiżguraw li dan ikollu aċċess fit-territorji rispettivi taż-żewġ partijiet għall-informazzjoni meħtieġa biex jissodisfa l-ħidmiet tiegħu. Madankollu, il-partijiet, b’mod konformi mal-liġijiet rispettivi dwar il-protezzjoni tad-data, jistgħu jżommu kwalunkwe informazzjoni li mhumiex awtorizzati li jikkomunikaw.

Artikolu 12

Irregolaritajiet

Il-partijiet għandhom jinfurmaw lil xulxin dwar is-suspetti jew osservazzjonijiet tagħhom ta’ evażjoni jew ta’ irregolaritajiet fis-sistema ta’ awtorizzazzjoni FLEGT, b’mod partikolari għal dak li jikkonċerna:

Artikolu 13

Data tal-implimentazzjoni tas-sistema ta’ awtorizzazzjoni FLEGT

1. Il-partijiet għandhom jinfurmaw lil xulxin permezz tal-kumitat konġunt għall-implimentazzjoni tal-Ftehim malli jikkunsidraw li għamlu t-tħejjijiet kollha meħtieġa għal applikazzjoni kompluta tas-sistema ta’ awtorizzazzjoni FLEGT.

2. Il-partijiet, permezz tal-kumitat konġunt għall-implimentazzjoni tal-Ftehim, għandhom jordnaw evalwazzjoni indipendenti tas-sistema ta’ awtorizzazzjoni FLEGT ibbażata fuq il-kriterji definiti fl-Anness VII. L-evalwazzjoni tiddetermina jekk is-sistema ta’ verifika tal-legalità li hija l-bażi tas-sistema ta’ awtorizzazzjoni FLEGT kif deskritta fl-Anness III, tissodisfax b’mod adegwat il-funzjonijiet tagħha u jekk il-proċeduri li jippermettu r-riċezzjoni, il-verifika u l-aċċettazzjoni tal-awtorizzazzjonijiet FLEGT, bħal m’huma deskritti fl-Artikolu 5 u fl-Anness IV, humiex stabbiliti fl-Unjoni.

3. Fuq il-bażi tar-rakkomandazzjonijiet tal-kumitat konġunt għall-implimentazzjoni tal-Ftehim, iż-żewġ partijiet għandhom jiftiehmu fuq data li minnha s-sistema ta’ awtorizzazzjoni FLEGT għandha tapplika b’mod sħiħ.

Artikolu 14

Kalendarju ta’ implimentazzjoni tal-Ftehim

1. Il-partijiet għandhom japprovaw il-kalendarju ta’ implimentazzjoni li jidher fl-Anness VIII.

2. Permezz tal-kumitat konġunt għall-implimentazzjoni tal-Ftehim, il-partijiet għandhom jevalwaw il-progress li sar fl-implimentazzjoni meta mqabbel mal-kalendarju tal-Anness VIII.

Artikolu 15

Miżuri rilevanti oħra

1. Il-partijiet jiftiehmu li dawn għandhom ikunu miżuri oħra rilevanti għall-finijiet tal-Anness IX ta’ dan il-Ftehim:

2. Il-partijiet identifikaw l-oqsma elenkati fl-Anness IX bħala dawk li fihom huma meħtieġa riżorsi tekniċi u finanzjarji addizzjonali sabiex jiġi implimentat dan il-Ftehim.

3. Il-provvista ta’ dawn ir-riżorsi addizzjonali hija soġġetta għall-proċeduri normali ta’ programmazzjoni tal-għajnuna lill-Kongo fl-Unjoni u fl-Istati Membri tal-Unjoni kif ukoll għall-proċeduri baġitarji tal-Kongo innifsu.

4. Il-partijiet għandhom jipprevedu għall-ħtieġa ta’ ftehim komuni, li bih il-finanzjament u l-kontribuzzjonijiet tekniċi tal-Kummissjoni Ewropea u tal-Istati Membri tal-Unjoni Ewropea jiġu kkoordinati biex jappoġġaw dawn il-proċessi.

5. Il-Kongo għandu jiżgura li t-tisħiħ tal-kapaċitajiet għall-implimentazzjoni ta’ dan il-Ftehim ikunu inklużi fl-istrumenti nazzjonali tal-ippjanar, bħall-istrateġiji ta’ tnaqqis tal-faqar.

6. Il-partijiet għandhom jiżguraw li l-attivitajiet imwettqa skont dan il-Ftehim ikunu kkoordinati mal-programmi u mal-inizjattivi ta’ żvilupp rilevanti, eżistenti jew li ġejjin.

7. Il-provvista ta’ dawn ir-riżorsi hija soġġetta għall-proċeduri li jirregolaw l-għajnuna tal-Unjoni kif prevista fil-Ftehim ta’ Cotonou u għal dawk li jirregolaw l-għajnuna bilaterali tal-Istati Membri tal-Unjoni lill-Kongo.

Artikolu 16

Involviment tal-partijiet interessati fl-implimentazzjoni tal-Ftehim

1. Il-Kongo għandu jinvolvi lill-partijiet interessati fl-implimentazzjoni ta’ dan il-Ftehim b’mod konformi mal-impenni internazzjonali u subreġjonali li daħal għalihom, b’mod partikolari l-Konvenzjoni dwar id-Diversità Bijoloġika ta’ Ġunju 1992 u t-Trattat tal-5 ta’ Frar 2005 dwar il-konservazzjoni u l-ġestjoni sostenibbli tal-ekosistemi tal-foresti li jistabbilixxi l-Kummissjoni tal-Forestrija tal-Afrika Ċentrali.

2. L-Unjoni għandha tikkonsulta b’mod regolari mal-partijiet interessati dwar l-implimentazzjoni ta’ dan il-Ftehim, filwaqt li tikkunsidra l-obbligi tagħha skont il-Konvenzjoni ta’ Aarhus tal-1998 dwar l-aċċess għall-informazzjoni, il-parteċipazzjoni tal-pubbliku fil-proċess ta’ deċiżjoni u l-aċċess għall-ġustizzja fir-rigward tal-ambjent.

Artikolu 17

Ħarsien soċjali

1. Sabiex jiġu minimizzati l-effetti negattivi li jista’ jkun hemm, il-partijiet jaqblu li għandhom jaħdmu biex jifhmu aħjar l-istili ta’ ħajja tal-komunitajiet indiġeni u lokali li jistgħu jiġu milquta, inklużi dawk involuti fl-użu illegali.

2. Il-partijiet għandhom jissorveljaw l-effetti ta’ dan il-Ftehim fuq dawn il-komunitajiet, filwaqt li jieħdu miżuri raġonevoli biex inaqqsu l-effetti negattivi. Il-partijiet jistgħu jiftiehmu fuq miżuri addizzjonali biex jindirizzaw dawn l-effetti negattivi.

Artikolu 18

Inċentivi tas-swieq

Meta wieħed jikkunsidra l-obbligi internazzjonali tagħha, l-Unjoni għandha taħdem biex tippromwovi aċċess favorevoli għas-suq tagħha għall-injam u prodotti derivati koperti minn dan il-Ftehim. Dawn l-isforzi jinkludu:

Artikolu 19

Kumitat konġunt għall-implimentazzjoni tal-Ftehim

1. Il-partijiet għandhom jistabbilixxu kumitat konġunt għall-implimentazzjoni tal-Ftehim biex jiffaċilitaw il-monitoraġġ u l-evalwazzjoni ta’ dan il-Ftehim. Dan għandu jiffaċilita wkoll id-djalogu u l-iskambju ta’ informazzjoni bejn il-partijiet.

2. Kull parti għandha tinnomina r-rappreżentanti tagħha fil-kumitat konġunt għall-implimentazzjoni tal-Ftehim. Il-kumitat għandu jieħu d-deċiżjonijiet tiegħu permezz ta’ kunsens.

3. Il-kumitat konġunt għall-implimentazzjoni tal-Ftehim:

4. Il-funzjonijiet dettaljati tal-kumitat konġunt għall-implimentazzjoni tal-Ftehim huma deskritti fl-Anness XI.

5. Fil-perijodu bejn l-iffirmar tal-Ftehim u d-dħul fis-seħħ tiegħu, għandu jiġi stabbilit mekkaniżmu konġunt ta’ konsultazzjoni u ta’ monitoraġġ, biex tiġi ffaċilitata l-implimentazzjoni tal-Ftehim.

Artikolu 20

Komunikazzjoni dwar l-implimentazzjoni tal-Ftehim

1. Ir-rappreżentanti tal-partijiet li huma inkarigati bil-komunikazzjonijiet uffiċjali dwar l-implimentazzjoni ta’ dan il-Ftehim huma:

2. Il-partijiet għandhom jikkomunikaw lil xulxin l-informazzjoni meħtieġa għall-implimentazzjoni ta’ dan il-Ftehim.

Artikolu 21

Rapporti u żvelar lill-pubbliku

1. L-iżvelar lill-pubbliku ta’ informazzjoni huwa wieħed mill-elementi ewlenin għall-promozzjoni tal-governanza f’dan il-Ftehim. L-informazzjoni tiffaċilita l-implimentazzjoni u l-monitoraġġ tas-sistema billi tagħmilha aktar trasparenti. L-informazzjoni tippermetti wkoll li jingħata rendikont aħjar u responsabbiltà akbar min-naħa tad-diversi partijiet involuti. L-informazzjoni żvelata li għandha titpoġġa fil-qasam pubbliku hija elenkata fl-Anness X.

2. Kull parti għandha tikkunsidra l-mekkaniżmi l-aktar xierqa (mezzi tax-xandir, dokumenti, Internet, gruppi ta’ ħidma, rapporti annwali) biex tagħmel l-informazzjoni pubblika. B’mod partikolari, il-partijiet għandhom jagħmlu sforz biex jagħmlu disponibbli lid-diversi partijiet interessati assoċjati mas-settur tal-forestrija informazzjoni affidabbli, rilevanti u fil-pront. Dawn il-mekkaniżmi huma deskritti fl-Anness X.

Artikolu 22

Informazzjoni kunfidenzjali

1. Kull parti timpenja ruħha li ma tiżvelax, fil-limiti preskritti mil-liġijiet tagħha, informazzjoni kunfidenzjali li ġiet skambjata fil-qafas ta’ dan il-Ftehim. Il-partijiet għandhom jastjenu milli jiżvelaw lill-pubbliku, u m’għandhomx jippermettu lill-awtoritajiet tagħhom jiżvelaw, l-informazzjoni li ġiet skambjata fil-qafas ta’ dan il-Ftehim li tikkostitwixxi sigrieti kummerċjali jew informazzjoni kummerċjali kunfidenzjali.

2. Ħlief kif ipprovdut fil-paragrafu 1, l-informazzjoni li ġejja mhijiex ikkunsidrata bħala kunfidenzjali:

Artikolu 23

Applikazzjoni territorjali

Dan il-Ftehim japplika għat-territorju li fih huwa applikabbli t-Trattat dwar il-Funzjonament tal-Unjoni Ewropea, taħt il-kundizzjonijiet stabbiliti mit-Trattat imsemmi, minn naħa waħda, u għat-territorju tal-Kongo, min-naħa l-oħra.

Artikolu 24

Riżoluzzjoni tat-tilwim

1. Il-partijiet għandhom jagħmlu sforz biex isolvu kull tilwim li jikkonċerna l-applikazzjoni jew l-interpretazzjoni ta’ dan il-Ftehim permezz ta’ taħdidiet fil-pront.

2. Fil-każ li xi tilwim ma jkunx jista’ jiġi solvut permezz tat-taħdidiet fi żmien tliet xhur wara d-data tat-talba inizjali għal taħdidiet, kull parti tista’ tissottometti it-tilwim lill-kumitat konġunt għall-implimentazzjoni tal-Ftehim li għandu jagħmel ħiltu biex isib soluzzjoni. Il-kumitat għandu jikseb komunikazzjoni tal-informazzjoni kollha relevanti għal eżami fid-dettall tas-sitwazzjoni sabiex tinsab soluzzjoni aċċettabbli. Għal dan il-għan, għandhom jiġu eżaminati l-possibbiltajiet kollha biex dan il-Ftehim jibqa’ jaħdem tajjeb.

3. Fil-każ li l-kumitat konġunt għall-implimentazzjoni tal-Ftehim ma jkunx jista’ jsolvi t-tilwima, il-partijiet jistgħu:

4. Il-kumitat konġunt għall-implimentazzjoni tal-Ftehim għandu jistabbilixxi l-proċeduri tal-arbitraġġ.

Artikolu 25

Sospensjoni

1. Kull parti tista’ tissospendi l-applikazzjoni ta’ dan il-Ftehim. Id-deċiżjoni ta’ sospensjoni u r-raġunijiet għal din id-deċiżjoni għandhom jiġu nnotifikati bil-miktub lill-parti l-oħra.

2. Il-kundizzjonijiet ta’ dan il-Ftehim jieqfu japplikaw tletin jum kalendarju wara din in-notifika.

3. L-applikazzjoni ta’ dan il-Ftehim terġa’ tissokta tletin jum kalendarju wara li l-parti li ssospendietu tinforma lill-parti l-oħra li r-raġunijiet tas-sospensjoni m’għadhomx japplikawx.

Artikolu 26

Emendi

1. Kull parti li tixtieq temenda dan il-Ftehim għandha tissottometti l-proposta mill-inqas tliet xhur qabel il-laqgħa li jmiss tal-kumitat konġunt għall-implimentazzjoni tal-Ftehim. Dan tal-aħħar jeżamina l-proposta u, fil-każ li jkun hemm kunsens, jagħmel rakkomandazzjoni. Kull parti għandha teżamina r-rakkomandazzjoni u, jekk tapprovaha, tadottaha skont il-proċeduri tagħha stess.

2. Kwalunkwe emenda approvata b’dan il-mod miż-żewġ partijiet għandha tidħol fis-seħħ fl-ewwel jum tax-xahar wara d-data li fiha l-partijiet innotifikaw lil xulxin dwar it-tlestija tal-proċeduri li huma meħtieġa għal dan il-għan.

3. Il-Kumitat Konġunt għall-Implimentazzjoni tal-Ftehim jista’ jadotta emendi għall-Annessi ta’ dan il-Ftehim.

4. In-notifika ta’ kwalunkwe emenda għandha tiġi indirizzata lid-depożitarji konġunti ta’ dan il-Ftehim.

Artikolu 27

Annessi

L-Annessi huma parti integrali ta’ dan il-Ftehim.

Artikolu 28

Dħul fis-seħħ

1. Dan il-Ftehim jidħol fis-seħħ fl-ewwel jum tax-xahar wara d-data li fiha l-partijiet jinnotifikaw lil xulxin bil-miktub dwar it-tlestija tal-proċeduri li huma meħtieġa għal dan il-għan.

2. In-notifika għandha tiġi indirizzata lis-Segretarjat Ġenerali tal-Kunsill tal-Unjoni Ewropea u lill-Ministeru tal-Affarijiet Barranin u tal-Frankofonija tal-Kongo, li huma d-depożitarji konġunti tal-Ftehim.

Artikolu 29

Tul u estensjoni

Dan il-Ftehim għandu jibqa’ fis-seħħ għal perijodu ta’ seba’ snin imbagħad jiġi estiż għal perijodi konsekuttivi ta’ ħames snin, sakemm ma jkunx hemm parti li tirrinunzja billi tinnotifika lill-parti l-oħra bil-miktub mill-inqas sena qabel l-iskadenza tal-Ftehim.

Artikolu 30

Terminazzjoni tal-Ftehim

Minkejja l-Artikolu 29, kull parti tista’ ttemm dan il-Ftehim b’notifika bil-miktub lill-parti l-oħra. Dan il-Ftehim jieqaf japplika tnax-il xahar wara d-data ta’ din in-notifika.

Artikolu 31

Testi awtentiċi

Dan il-Ftehim huwa mfassal f’żewġ kopji bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, u kull wieħed minn dawn it-testi jkun awtentiku. F’każ li jkun hemm diverġenza fl-interpretazzjoni, it-test Franċiż għandu jipprevali fuq il-verżjonijiet lingwistiċi l-oħra.

Съставено в Брюксел на седемнайсети май две хиляди и десета година.

Hecho en Bruselas, el diecisiete de mayo de dos mil diez.

V Bruselu dne sedmnáctého května dva tisíce deset.

Udfærdiget i Bruxelles den syttende maj to tusind og ti.

Geschehen zu Brüssel am siebzehnten Mai zweitausendzehn.

Kahe tuhande kümnenda aasta maikuu seitsmeteistkümnendal päeval Brüsselis.

Έγινε στις Βρυξέλλες, στις δέκα εφτά Μαΐου δύο χιλιάδες δέκα.

Done at Brussels on the seventeenth day of May in the year two thousand and ten.

Fait à Bruxelles, le dix-sept mai deux mille dix.

Fatto a Bruxelles, addì diciassette maggio duemiladieci.

Briselē, divi tūkstoši desmitā gada septiņpadsmitajā maijā

Priimta du tūkstančiai dešimtų metų gegužės septynioliktą dieną Briuselyje.

Kelt Brüsszelben, a kétezer-tizedik év május havának tizenhetedik napján.

Magħmul fi Brussell, fis-sbatax-il jum ta’ Mejju tas-sena elfejn u għaxra.

Gedaan te Brussel, de zeventiende mei tweeduizend tien.

Sporządzono w Brukseli dnia siedemnastego maja roku dwa tysiące dziesiątego.

Feito em Bruxelas, em dezassete de Maio de dois mil e dez.

Întocmit la Bruxelles, la șaptesprezece mai două mii zece.

V Bruseli dňa sedemnásteho mája dvetisícdesať.

V Bruslju, dne sedemnajstega maja leta dva tisoč deset.

Tehty Brysselissä seitsemäntenätoista päivänä toukokuuta vuonna kaksituhattakymmenen.

Som skedde i Bryssel den sjuttonde maj tjugohundratio.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen